ועדת העבודה והרווחה, כנסת 24, פרוטוקול מספר 92, 2022-02-13 13:00

אפרת רייטן: ישיבת ועדת העבודה והרווחה, 13 בפברואר 2022, י"ב באדר א' התשפ"ב.

אפרת רייטן: השעה היא 13:00 בצהריים.

אפרת רייטן: אנחנו דנים בישיבה נוספת בהצעת חוק האזרחים הוותיקים (תיקין מס' 16) (חידוש אוטומטי של הנחה בתשלומי ארנונה), תשפ"ב-2021, מ/1485, של חבר הכנסת ינון אזולאי וסמי אבו שחאדה - בהכנה לקריאה שנייה ושלישית.

אפרת רייטן: ממוזגת כבר להצעת החוק הממשלתית.

אפרת רייטן: שלום חברים, נציגי משרד הפנים ואיזה עוד משרדים יש פה?

אפרת רייטן: שוויון חברתי ואתם יחד מהפנים, נכון?

שמחה רוטמן: והמנכ"ל של הביטוח הלאומי.

שמחה רוטמן: הוא יושב איפה שחברי הכנסת, אבל אין לו שאיפה לשם, הוא אמר לי את זה.

אפרת רייטן: הוא יושב לידך, כי באיזה שהוא שלב הוא נהיה חלק פה מהנוף של חברי הכנסת.

אפרת רייטן: תודה רבה מר שפיגלר שהגעת לדיון הזה.

אפרת רייטן: אי אפשר בכלל לזלזל בחשיבות של החוק הזה, שכל מאמצנו נבעו והדיונים הרבים והשיחות והמשאים ומתנים והריבים והמאבקים, הכל הכל נועד כדי שנוכל למצות את הזכויות של הקשישים.

אפרת רייטן: ההחלטה הזאת לקדם את החוק של חבר הכנסת ינון אזולאי ביחד עם ההובלה של השרה מירב כהן, לאפשר כאן פטור מסודר וחד פעמי לאזרחים הוותיקים, אלו שמקבלים השלמת הכנסה ולכן הפטור הוא מלא.

אפרת רייטן: ואלו שמרוויחים או מקבלים פחות משכר המינימום בחודש ולכן זכאים ל-30% של הנחה בארנונה - אני לא יכולה אפילו לתאר את החשיבות, את ההתרגשות אפילו שיש להעביר את החוק הזה.

אפרת רייטן: האזרחים הוותיקים שעקבו אחרי הדיונים האלה במהלך השבועיים האחרונים, אני אומרת לכם בשיא היושר, הם לא ידעו את נפשם מרוב שמחה.

אפרת רייטן: ללכת ומידי שנה לבקש בחזרה את הפטור שמגיע להם מארנונה, ויש רשויות שיותר מערימות עליהם קשיים, יש רשויות שפחות מערימות קשיים.

אפרת רייטן: וכל פעם מחדש צריך להציג את המסמכים וצריך להסביר למה הם נכנסים לקטגוריה של השלמת ההכנסה.

אפרת רייטן: בקיצור, זה היה, במיוחד לאזרחים הוותיקים, שמרוויחים מעט מאוד כסף.

אפרת רייטן: השלמת הכנסה זה 3,700 שקלים אנשים מתקיימים.

אפרת רייטן: וכמובן, אותם אלה שמקבלים פחות מהשכר הממוצע בחודש.

אפרת רייטן: להעמיס עליהם עוד את הבירוקרטיה הזאת ומידי שנה ללכת ולהציג.

אפרת רייטן: לשים אותם במן מקום של פושטי יד.

אפרת רייטן: אני חושבת שהתיקון הזה הוא מהותי והוא חשוב ואני כל כך שמחה שאפשר לקדם אותו.

אפרת רייטן: וגם השיחות שאנחנו קיימנו, מצאנו לבסוף את הנוסחה שיכולנו לחיות איתה אני חושבת כולנו, שהדברים שלנו היו חשובים זה באמת כמה שפחות החסמים יהיו שם בפני האזרחים הוותיקים.

אפרת רייטן: להוריד את החסמים האלה.

אפרת רייטן: לוודא שבאמת מצד אחד הרשויות המקומיות נמצאות באיזה סוג של, נקרא לזה שליטה, אבל כן שהם מבינות שהמידעים שמגיעים אליהם הם נכונים והם רלוונטיים.

אפרת רייטן: ומצד שני, כמו שאמרתי, להקל על קבלת הזכות על ידי האזרחים הוותיקים.

אפרת רייטן: ולכן היו כאן כמה שינויים שהצלחנו להגיע אליהם יחד.

אפרת רייטן: אז אני גם רוצה להודות למנכ"ל של משרד הפנים, ליאיר הירש, וגם לחיים ביבס, שכולם לקחו חלק בשיחות שאנחנו קיימנו לא מעט.

אפרת רייטן: ואני חושבת שאולי היועצת המשפטית או משרד הפנים, אתם רוצים לציין את השינויים שאנחנו הגענו אליהם בהסכמה?

אפרת רייטן: אנחנו נקריא את התיקונים ונוכל להתייחס אליהם.

מאיר שפיגלר: אבל לנו יש הסתייגויות.

אפרת רייטן: ולכם יש הסתייגויות.

אפרת רייטן: בכתב?

אפרת רייטן: כחברי כנסת שמגישים?

מאיר שפיגלר: לא, יש לנו מה לומר.

אפרת רייטן: אוקיי, אז אתה רוצה להתחיל בזה?

מאיר שפיגלר: כן.

מאיר שפיגלר: כל הרעיון, דיברנו על זה גם איתך, כל הרעיון של הגשת בקשות הוא מן היסוד בעייתי.

מאיר שפיגלר: מדוע?

מאיר שפיגלר: כי הרי מה הרעיון כאן?

מאיר שפיגלר: לדאוג לכך שכל מי שזכאי יקבל.

מאיר שפיגלר: גם אם אפילו הוא לא מודע לכך, שהוא יקבל.

מאיר שפיגלר: כי יש אנשים שזכאים לקבל את ההנחות או את הפטורים, הם בכלל לא יודעים את זה.

מאיר שפיגלר: בגלל מצבם הבריאותי, הגופני, התפקודי.

אפרת רייטן: שפתי.

מאיר שפיגלר: נכון.

מאיר שפיגלר: ודווקא הם צריכים לקבל לא פחות מאשר כל אחד אחד שיש לו את האמצעים ואת הכלים ואת הסביבה שמטפלת בענייניו.

מאיר שפיגלר: עכשיו מה קורה כאן?

מאיר שפיגלר: אנחנו יודעים את זה.

מאיר שפיגלר: רשויות חלשות, מטבע הדברים, ואני לא יוצא נגדם, אני מבין לליבם.

מאיר שפיגלר: אני לא מסכים איתם.

מאיר שפיגלר: הם מטבע הדברים לא ששות אלי קרב ללכת ולתת את ההנחות.

מאיר שפיגלר: מכיוון שאז הם נמצאים במצב של גריעה מהיקף הארנונה שנכנסת אליהם ואף אחד לא נותן להם - - -

אפרת רייטן: וזה נופל על התושבים האחרים של הרשות החלשה.

מאיר שפיגלר: אף אחד לא נותן להם את אותה גריעה ממקור אחר.

מאיר שפיגלר: ולכן הם מטבע הדברים, עוד פעם, אני נגד זה, זה לא נכון, זה לא ראוי.

מאיר שפיגלר: כי זה מנצל את אלה שאין להם והם זכאים במלוא מובן המילה.

מאיר שפיגלר: הם לא מבצעים מיצוי זכויות שהיה בשני דוחות של מבקר המדינה בנושא הזה.

מאיר שפיגלר: שהוא צודק במאת האחוזים במה שהוא קבע שם.

מאיר שפיגלר: עכשיו מה קורה?

מאיר שפיגלר: אותן רשויות צריכות לבקש.

מאיר שפיגלר: אנחנו ממילא נותנים להם את החומר, הם לא צריכים לבקש.

מאיר שפיגלר: אני לא צריך שיפנו אלינו.

מאיר שפיגלר: אנחנו נותנים להם את כל הנתונים הרלוונטיים, כדי שבאמצעותם הם יוכלו להעניק לתושבים שלהם, לא לאנשים זרים, את ההנחה או את הפטור.

מאיר שפיגלר: אנחנו נותנים להם את זה דרך קבע.

מאיר שפיגלר: לא צריך שיפנו אלינו.

מאיר שפיגלר: אנחנו עושים את זה.

מאיר שפיגלר: אנחנו אפילו מנסים לדחוף להם את זה בכוח.

מאיר שפיגלר: עכשיו מה קורה?

מאיר שפיגלר: אם הם לא יבקשו או הבקשה תהיה בקשה חלקית, הם מטבע הדברים לא יקבלו נגיד לצורך העניין את המידע ושוב פעם, מי יפגע?

מאיר שפיגלר: אלה שבאמת ובתמים מגיע להם לא פחות מאשר כל אחד אחר.

מאיר שפיגלר: לכן מה שאנחנו הצענו, אמרנו את הדבר הבא: ישבנו עם חיים ביבס ועם איש המחשבים שלו ואמרנו לו אנחנו נעביר לך בממשק ישיר את כל הנתונים עלינו.

מאיר שפיגלר: ואגב, אם זה יהיה בעלות מסוימת לרשויות חלשות, ללכת ולארגן להם את החומר ולהעביר להם, וואלה, אנחנו נישא בעלות.

מאיר שפיגלר: אנחנו נשלם את העלות שלכאורה מחייבים את הרשויות החלשות בגין העברת המידע.

מאיר שפיגלר: אגב, היום מעבירים להם את המידע רק פעם בשנה, ללא עלות.

מאיר שפיגלר: אז אם זה פעמיים בשנה או ארבע פעמים בשנה, כדי לא לפגוע באותם זכאים גם יותר מאשר שלושה חודשים במקסימום - אנחנו ניתן את זה.

מאיר שפיגלר: זה חלק בלתי נפרד מהשירות של הביטוח הלאומי.

מאיר שפיגלר: כדי שאנשים יקבלו את מה שמגיע להם.

מאיר שפיגלר: בלי כל הפרוצדורה העקומה הזאת של להגיש את הבקשות.

מאיר שפיגלר: כי אני, הנה, אני אומר לכם קבל עם ועדה, אם הסיפור יהיה כרוך בהגשת בקשות, אלה שזכאים לקבל את ההנחה ואת הפטור לא יקבלו.

מאיר שפיגלר: כמו שהם לא קיבלו אותה עד עכשיו.

מאיר שפיגלר: ואני אומר עוד פעם, אנחנו מוכנים לממן לאותה מסגרת שמספקת את שירותי המחשוב לרשויות המקומיות, את העלות העודפת על בסיס זה שהיא תיתן להם את המידע אחת לשלושה חודשים.

מאיר שפיגלר: זה מה שאנחנו חושבים וזה עיקר העיקרים.

מאיר שפיגלר: אנחנו בסך הכל, ואת כיושבת ראש הוועדה, את אומרת את זה קבל עם ועדה כל הזמן, רוצים לתת לאנשים את מה שמגיע להם.

מאיר שפיגלר: לא יותר, לא פחות.

מאיר שפיגלר: מגיע להם.

מאיר שפיגלר: אז למה לא לתת?

מאיר שפיגלר: מצד אחד אומרים שמגיע להם, החוק קובע שמגיע להם, ומצד שני עושים את הכל כדי שהם לא ידעו או לא יקבלו.

מאיר שפיגלר: מה זה?

מאיר שפיגלר: אנחנו משחקים משחק נדמה לי?

מאיר שפיגלר: עלייה וקוץ בזה?

מאיר שפיגלר: עושים דבר אחד ופועלים בצורה הפוכה?

מאיר שפיגלר: למה?

אפרת רייטן: אז אני רוצה רגע אבל להקשות עליך.

אפרת רייטן: מאיר, אחד, אני רוצה להגיד לך שעשינו כאן תיקון.

אפרת רייטן: אין פה בקשות, יש פה בקשה אחת, הצהרה אחת, זהו.

מאיר שפיגלר: לא, אבל זה לא עובר דרך הממשק המרכזי של מרכז השלטון המקומי.

אפרת רייטן: לא, אבל שנייה, קודם כל צריך להתייחס לזה.

אפרת רייטן: דבר שני, אני מבינה, ואולי גם תכף יגידו לנו הנציגים של משרד הפנים.

אפרת רייטן: כן את הבעייתיות שקיימת היום, אם יש לך תשובה לזה.

אפרת רייטן: בעייתיות של העברת המידע.

אפרת רייטן: ושלוש, אני חושבת שאם יש כאן אופציה שהמוסד לביטוח לאומי, אחד, יכול או לממן את זה עבור רשויות קטנות ויותר מזה, כשמגיע המועד שהאזרח הופך להיות אזרח ותיק, לגשת אליו, ואמרנו את ה- reaching out הזה לעשות משהו יזום, של משרד הפנים, של המוסד לביטוח לאומי, ולסייע לו.

אפרת רייטן: כי אנחנו מדברים על פעם אחת.

מאיר שפיגלר: אז שנייה, אני רוצה רק לומר לך עוד דבר חשוב להדגיש.

מאיר שפיגלר: הביטוח הלאומי מזה מספר שנים רץ אל הרשויות המקומיות, מתחנן בפני הרשויות המקומיות לקבל מאתנו מידע, בהגינות צריך להגיד שהרשויות הגדולות משתפות פעולה וזה מבורך.

מאיר שפיגלר: אבל אנחנו עכשיו מדברים גם על אלה שאין להם במקומות הנחשלים יותר.

מאיר שפיגלר: בפריפריה, ששם יש אוכלוסייה חלשה יותר.

מאיר שפיגלר: אנחנו עושים את זה, לא חיכינו לכם.

מאיר שפיגלר: עשינו את זה מכיוון שאנחנו מאמינים בזה.

מאיר שפיגלר: וזה צריך להיות לא רק לגבי הרשויות בארנונה, גם לגבי חברת חשמל וגם לגבי מסגרות אחרות שנותנות את ההנחות ואת הפטורים.

מאיר שפיגלר: אנחנו רוצים שזה יהיה פשוט.

מאיר שפיגלר: אם זה לא יהיה פשוט, זה פשוט לא יהיה.

אפרת רייטן: אוקיי.

אפרת רייטן: בבקשה, חבר הכנסת אזולאי.

ינון אזולאי: מדובר על פעמיים הגשה.

ינון אזולאי: פעם אחת בגיל 67 ופעם אחת בגיל 70.

אפרת רייטן: לכן חשבתי שאולי בהתחלה הייתם צריכים להגדיר את השינויים, כדי שאולי רגע ניישר את הקו.

ענת מימון: אז אני רק אציג.

ענת מימון: היום חוק האזרחים הוותיקים קובע הנחה בארנונה לאזרח ותיק.

ענת מימון: יש שני סוגים של הנחה.

ענת מימון: סוג אחד זה הנחה של 30%, למי שמרוויח באמת פחות מהשכר הממוצע במשק.

ענת מימון: ויש מאה אחוז הנחה למי שזכאי להבטחת הכנסה.

ענת מימון: הצעת החוק הממשלתית שהגיעה לשולחן הוועדה קבעה שאזרח ותיק עד גיל 75 יצטרך לחדש כל שלוש שנים את הזכאות שלו, באמצעות הצהרה.

ענת מימון: מגיש בקשה בגיל 67 וכל שלוש שנים מגיש הצהרה שלא השתנו הנתונים ואמור לקבל את ההנחה כל שלוש שנים.

ענת מימון: ומגיל 75 הוא אמור לקבל הנחה אוטומטית.

ינון אזולאי: אגב, שבהצעת החוק שלי הפרטית הייתה שפעם אחת וזה נגמר.

ענת מימון: כאילו חידוש אוטומטי לתמיד.

ינון אזולאי: נכון.

ינון אזולאי: שלפי מה שאומר המנכ"ל זה הדבר הכי הגיוני.

אפרת רייטן: רגע, רגע.

אפרת רייטן: ענת?

ענת מימון: ואז באמת, המשא ומתן שנוהל וההסכמות שהגיעו, כפי שיושבת ראש הוועדה אמרה, זה שמי שזכאי להבטחת הכנסה יגיש בגיל 67 בקשה ומאותו רגע תהיה לו הנחה אוטומטית.

ענת מימון: ומי שזכאי ל-30% יגיש בגיל 67, יצטרך לחדש שוב בגיל 70 וזהו.

ענת מימון: אוקיי?

ענת מימון: זה בעצם ההצעה החדשה שמונחת.

ינון אזולאי: ורק שאלה לגבי נשים שהן עדיין לא הגיעו לגיל פרישה.

ינון אזולאי: בחוק הרי יש להן ארבע שנים עד שיגיעו לגיל 67, בגיל 65 אגב.

ינון אזולאי: מה יחול עליהן?

ינון אזולאי: כי כשאתה מגיש, מבחינת הרי אתם מגישים כזוג.

ינון אזולאי: מגישים כזוג.

ענת מימון: כל שלוש שנים.

אפרת רייטן: כל שלוש שנים.

אפרת רייטן: נשים באמת הן לכאורה מופלות לרעה, הן יצטרכו יותר.

ינון אזולאי: צריך להשוות את זה איתן.

אפרת רייטן: אבל הן מקבלות אזרחיות ותיקות לפני.

ינון אזולאי: לא, אבל לפחות שזה יהיה מובן בחוק.

ינון אזולאי: שזה עם השנים כשזה יגיע למצב.

ענת מימון: זה מרגע שהוא הופך להיות אזרח ותיק עד גיל 70.

ינון אזולאי: כשהופך להיות אזרח ותיק בגיל 65, לצורך העניין, בעוד ארבע שנים הוא הופך להיות בגיל 65.

ינון אזולאי: הוא יצטרך אחר כך עוד פעם בגיל 70 או בגיל 68?

ענת מימון: בגיל 68 לכאורה.

ענת מימון: החוק מדבר על שלוש שנים מהמועד.

ינון אזולאי: שלוש שנים.

אפרת רייטן: ושוב, אני רוצה להזכיר שנשים שמקבלות הבטחת הכנסה - פעם אחת.

ינון אזולאי: כן, כן, בסדר.

אפרת רייטן: ולכן אני סבורה שהפשרה שהגענו אליה היא מצוינת.

ינון אזולאי: מעולה.

מאיר שפיגלר: שנייה, אבל אני רק רוצה לומר משהו.

מאיר שפיגלר: גם היום אנחנו מעבירים אל הרשויות המקומיות אחת לשנה את כל הנתונים.

מאיר שפיגלר: סליחה, אחת לחודש, הם מושכים את זה אחת לשנה.

מאיר שפיגלר: זו הבעיה.

אפרת רייטן: אז אולי באמת התייחסות.

אפרת רייטן: אתם רוצים להגיב לזה?

אחמד טיבי: מי הרשויות שלא משתפות פעולה?

אחמד טיבי: לא שמית.

מאיר שפיגלר: החלשות.

יוסף בנישתי: יש סדר גודל של בין 50 ל-100 רשויות מקומיות שלא מחוברות לאותם מאגרי מידע שצוינו כאן.

יוסף בנישתי: וזה כן הרשויות שהן רשויות בפריפריה, רשויות שהן מאופיינות במצב כלכלי יותר קשה.

יוסף בנישתי: כמובן זה לא מצדיק.

יוסף בנישתי: אנחנו כמשרד חושבים שדרך המלך היא שכל הרשויות המקומיות יקבלו את המידע הזה בזמן אמת ולא ישאבו אותו אחת לשנה.

יוסף בנישתי: הדבר הזה גם ייתר, לפחות לגבי אזרח ותיק עם הבטחת הכנסה, זה ייתר את הצורך בהגשת בקשה.

יוסף בנישתי: ככל שהמידע מצוי בפני הרשות המקומית אין צורך לדרוש הגשת בקשה.

יוסף בנישתי: זה דבר אחד.

יוסף בנישתי: דבר שני, זה ייתר את הצורך במתן הצהרה.

יוסף בנישתי: אם הרשות המקומית מקבלת את המידע אחת לרבעון אז בוודאי שאין צורך בקבלת הצהרה, כי המידע הוא מידע אונליין שמגיע מהמוסד שאחראי על הדבר הזה.

יוסף בנישתי: הקושי שלנו הוא באותן הנחות בארנונה שאין את המידע באופן מלא ומובהק מגוף ציבורי אחר.

יוסף בנישתי: שזה מתייחס בעיקר לנושא ההכנסות.

יוסף בנישתי: אזרחים ותיקים שיש להם הנחה בשיעור של 30%, ששם מעבר לזה שהוא אזרח ותיק אין לנו גוף ציבורי שיכול לתת את המידע על ההכנסות.

אפרת רייטן: ד"ר בנישתי, תודה רבה על התשובה.

אפרת רייטן: לגבי הבטחת הכנסה באמת, יש לכם דרך לעבור את הבעייתיות זאת, לפתור את הבעייתיות הזאת, שמצד אחד באים המוסד לביטוח לאומי ואומרים יש לנו את החומרים ואת הנתונים ואנחנו יכולים להעביר אותם.

אפרת רייטן: ואפילו אנחנו מוכניים לשאת בתשלום של זה עבור הרשויות החלשות.

אפרת רייטן: והנתונים שאתה מביא ואתה אומר אנחנו מבינים שזה מדובר בכ-100 רשויות כאלה שאין להן את היכולת או אני לא יודעת באיזה נסיבות הן לא מבקשות את הנתונים האלה.

אפרת רייטן: אפשר ליצור כאן איזה שהוא חיבור בין הדברים האלה ולתת מענה?

יוסף בנישתי: אנחנו כמשרד נהיה מוכנים לשתף כל שיתוף פעולה עם המוסד לביטוח לאומי וכל גוף אחר, המרכז לשלטון מקומי, כדי שהנושא הזה יתקדם ונגיד לכלל הרשויות המקומיות במדינת ישראל.

יוסף בנישתי: אני חושב שזה לא פריבילגיה מבחינתנו, זה שירות שהוא חייב להינתן, במיוחד בתקופה שאנחנו נמצאים בה.

יוסף בנישתי: ואנחנו כמשרד הפנים במיזם חלוקת תווי מזון נוכחנו כמה הדבר הזה הוא הכרחי וכמה מבחינת הציבור זה בסוף גופים שצריכים להדק את שיתוף הפעולה ביניהם והציבור רק יצא נשכר מזה.

מאיר שפיגלר: שני דברים, ברשותך יושבת ראש הוועדה.

מאיר שפיגלר: אני חוזר ואומר, הביטוח הלאומי מעביר דרך קבע אחת לחודש, גם בלי שמבקשים, את מלוא המידע לבתי התוכנה.

מאיר שפיגלר: היות והרשויות מתבקשות עבור שירות של יותר מאשר פעם בשנה לקבל את הנתונים מבתי התוכנה, לשלם להם איזה שהוא סכום מסוים, כפי שציינת, אנחנו נישא בזה.

מאיר שפיגלר: אם זה יהיה נגיד לצורך העניין, אחת לרבעון.

מאיר שפיגלר: כדי להקל ולדאוג לכך שהתושבים שזכאים יקבלו את מלוא ההנחה שהם זכאים לה.

מאיר שפיגלר: הם זכאים לה על פי חוק.

מאיר שפיגלר: מעבר לזה, הם לא צריכים להגיש בכלל בקשה, כי אנחנו משדרים דרך קבע את הנתונים.

מאיר שפיגלר: הם לא צריכים להגיש בקשה.

אפרת רייטן: ברור, זה דנו כבר בפעם הקודמת.

אפרת רייטן: זה המהות.

מאיר שפיגלר: לא צריך לשגע אותם בכלל.

מאיר שפיגלר: ולעניין הסיפור של ההכנסות שציינת, אז אני ארגיע אותך.

מאיר שפיגלר: קודם כל, לגבי כל השכירים אין בעיה, הנתונים נמצאים בידינו.

מאיר שפיגלר: ואנחנו גם מעבירים אותם, כי הרי למשל לעניין מה שציינה יושבת ראש הוועדה, הבטחת הכנסה, זה אחד מהקריטריונים הכי משמעותיים בטרם מישהו הופך להיות זכאי לקבל הבטחת הכנסה.

מאיר שפיגלר: זה דבר אחד.

מאיר שפיגלר: לגבי עצמאים, יש לנו את הנתונים של דיווחי מקדמות ביטוח לאומי.

מאיר שפיגלר: כלומר, תשלומים כמו מקדמות מס הכנסה, מקדמות דמי ביטוח לאומי.

מאיר שפיגלר: אנחנו אומרים עוד פעם, ואנחנו גם מבצעים את זה הלכה למעשה.

מאיר שפיגלר: כל נתון שיש ברשות הביטוח הלאומי הוא לא שלנו.

מאיר שפיגלר: הוא של הציבור הרחב.

מאיר שפיגלר: וככל שאנחנו יכולים להעניק אותו לכל גורם ממסדי כדי שהוא יוכל לשפר, לשדרג ולייעל את השירות שהוא נותן לציבור הרחב, אנחנו שם.

מאיר שפיגלר: אין לנו שום בעיה.

מאיר שפיגלר: להקל ולסייע.

אפרת רייטן: מצוין.

אפרת רייטן: אז הנה, אני אבקש משני הגופים החשובים האלה לשתף פעולה, למצוא כאן את הפתרון המתאים ולהגיש לנו בחזרה תיקון, אחרי שאנחנו נאשר היום.

אפרת רייטן: כי אני רוצה לאשר היום, עשינו כאן שינויים מאוד מאוד חשובים.

אפרת רייטן: גם עבור המקבלים מתחת לשכר הממוצע וגם עבור מקבלי הבטחת ההכנסה.

אפרת רייטן: הסרנו פה חסמים מהותיים, מקלים להם על החיים.

אפרת רייטן: מאיר, קח את זה בבקשה לידיך ותסגרו את הנקודה הזאת.

מאיר שפיגלר: בסדר.

מאיר שפיגלר: אבל המסר צריך להיות נורא פשוט: שדרך קבע הם מקבלים, כולם, ללא יוצא מן הכלל.

אפרת רייטן: נכון, זה ברור.

מאיר שפיגלר: ולא רק ברשויות החזקות.

מאיר שפיגלר: כי דווקא ברשויות החלשות יש את אלה שאמורים לקבל את זה בצורה הרבה יותר משמעותית מבחינת הצורך שלהם.

ינון אזולאי: אפשר שאלה כבוד יושבת הראש, את משרד הפנים.

ינון אזולאי: רק אמרת שבין 50 ל-100 רשויות, שהן בעצם החלשות, הן לא מקבלות בכלל או שאין להן את העדכון במשך השנה?

מאיר שפיגלר: הן לא מושכות.

יוסף בנישתי: הן לא מושכות בכלל.

יוסף בנישתי: הן לא מחוברות למערכות האלה.

ינון אזולאי: לא, אבל אם זה לא עולה להן אז למה הן לא נמצאות שם?

ינון אזולאי: פעם בשנה זה אליהם?

ינון אזולאי: את הפעם הראשונה למה הם לא מקבלים?

מאיר שפיגלר: הם מקבלים אחת לשנה.

יוסף בנישתי: למה הרשויות לא יוזמות את הקבלה?

ינון אזולאי: כן.

ינון אזולאי: אם זה לא עולה להן פעם אחת בשנה, לא עולה להן, אז למה הן לא מקבלות את זה?

יוסף בנישתי: למה הן לא דורשות?

ינון אזולאי: אם לא עולה להן פעם בשנה.

ינון אזולאי: היינו מתחילים מהפעם בשנה, למה אתם כמשרד הפנים לא מחייבים אותן שפעם בשנה, קודם כל אם הן היו עכשיו פעם בשנה מקבלות את זה, אז בעצם עכשיו היינו למעלה מ-50% מהדרך, כי אתה אומר על עוד פעמיים של הרבעון, אומר מנכ"ל הביטוח הלאומי אני דואג לשלם את זה.

ינון אזולאי: פה הם לא עשו אפילו את הצעד הראשון.

ינון אזולאי: ואתם כמשרד הפנים, צריך לחייב אותן לקבל לפחות את הפעם בשנה.

ינון אזולאי: כי אם יש להן את הפעם בשנה אנחנו כבר חסכנו 50%.

אפרת רייטן: בחינם.

ינון אזולאי: חינם.

ינון אזולאי: לא ביקשנו מהם כסף.

ינון אזולאי: אתם רשות חלשה, זה בסדר.

ינון אזולאי: אבל פעם בשנה אתם לא רוצים לקחת את זה?

אפרת רייטן: אם לא, אז כנראה שיש עוד סיבות בגו.

ינון אזולאי: שיש איזה סיבה אחרת, בדיוק.

יוסף בנישתי: אני לא יודע אם לא רוצות.

אפרת רייטן: טוב, בוא לא נקבע בזה מסמרות.

אפרת רייטן: אבל אומר חבר הכנסת אזולאי, באמת הוא מעלה כאן סוגיה שצריך לתת עליה את הדעת במשרד הפנים.

אפרת רייטן: למה הם לא מבקשים או מקבלים לידיהם אם ממילא זה מוכן וממילא זה בחינם?

יוסף בנישתי: אנחנו רוצים להיות שם ואני לא יודע להגיד.

יוסף בנישתי: אני אבדוק.

אפרת רייטן: ועוד שאלה שרצינו ככה לשאול, שוב, אני רק מעלה את זה בפניכם, לאיזה שהיא בדיקה אצלכם.

אפרת רייטן: אולי אפשר לבקש שיצורפו לבקשת התשלום של הארנונה איזה טופס כזה או איזה הסבר של דע את זכויותיך, של אזרח ותיק שמגיע.

אפרת רייטן: ואז מפרטים שם גם את ההנחות שיש בארנונה, כך שהוא יוכל לדעת מה מגיע לו ומה לא.

אפרת רייטן: כי אנחנו מבינים שחלק מהבעיה היא שאנשים לא מודעים לזכויות שלהם.

אפרת רייטן: בבקשה, גברתי?

אורית בקר: בהקשר הזה אני כן אעיר שהמשרד באופן של קבע שולח מכתב, המשרד לשוויון חברתי.

אפרת רייטן: כן, אני דיברתי על הרשויות המקומיות.

אורית בקר: שם אנחנו מציינים גם את הארנונה, לצורך העניין.

אפרת רייטן: במכתב שלכם.

אורית בקר: במכתב יש מיפוי.

אפרת רייטן: כן, אני יודעת.

אפרת רייטן: את זה אנחנו שמענו על זה וזה יופי של דבר ואני מברכת אתכם על היוזמה הזאת גם.

אפרת רייטן: אם היו פה עוד קריאות אז אפשר היה לתת זמן גם לנסות למצות את העניין הספציפי הזה שעלה פה.

יוסף בנישתי: נציגי השלטון המקומי נמצאים בזום ואני מבין שהם מבקשים גם רשות דיבור.

אפרת רייטן: בבקשה, מי נמצא?

יוסף בנישתי: מירה סלומון.

אפרת רייטן: בבקשה.

ינון אזולאי: אגב, רק בנתיים נתון אחד מה שאני שומע פה, שבתי התוכנה יש מקומות מעיריות שמבקשות אפילו בשביל פעם ראשונה עצם התחזוקה של בתי התוכנה כסף.

ינון אזולאי: ויש רשויות שהן לא מבקשות כסף.

ינון אזולאי: לכן צריך שמשרד הפנים.

אפרת רייטן: בדיוק.

אפרת רייטן: לכן אני אומרת שאי אפשר, גם אם היינו רוצים עכשיו לעשות את השינוי הזה, זה לא בשל, אי אפשר עוד לעשות את זה.

אפרת רייטן: צריך לעשות כאן בדיקה רצינית לראות איפה הכשלים כדי לתקן.

אפרת רייטן: בבקשה גברתי.

מירה סלומון: תודה רבה לך גברתי.

מירה סלומון: אז באמת, כפי שנאמר על ידי יושבת ראש הוועדה ועל ידי חבר הכנסת אזולאי, ממש הרגע, תמונת המצב היא מורכבת הרבה יותר מכפי שמתאר מנכ"ל המוסד לביטוח לאומי.

מירה סלומון: המוסד לביטוח לאומי מעביר מידע בתצורה שהיא לא מתממשקת עם רוב מערכות המידע ברשויות המקומיות.

מירה סלומון: אני מזכירה לחברי הכנסת הנכבדים, לחברי הוועדה, שבשונה מהמדינה שיש לה את רשות התקשוב ומערכת שמדברת אחת עם השנייה בין כל משרדי הממשלה, הרשויות המקומיות נאלצות את מערכות המידע שלהן ואת מערכות החיוב, גבייה, כל המערכות האלה, לרכוש בשוק הפרטי.

מירה סלומון: ולכן של שינוי, כל התממשקות, כל התכווננות עם ממשקים שהשלטון המרכזי מייתר, מצריכים היערכות, הסדרה והתממשקות של הגורמים הפרטיים.

מירה סלומון: וכמובן שהדבר הזה הוא בתשלום.

מירה סלומון: לפיכך, לצערנו, יש רשויות שאכן לא מתממשקות עם המידע שמתקבל מהמוסד לביטוח לאומי מכיוון שאופן ההתממשקות עולה כסף.

מירה סלומון: עכשיו, הסוגיה הזאת היא סוגיה שנמצאת על המדוכה - - -

אפרת רייטן: גם על הפעם האחת הזו בשנה שהם מקבלים;

מאיר שפיגלר: לא, המידע שהיא אומרת לא נכון.

מאיר שפיגלר: יש בתי תוכנה ואנחנו מעבירים להם כל שנה - - -

מירה סלומון: גם הפעם האחת הזו בשנה - - -

אפרת רייטן: רגע, רגע, אני לא יכולה לשמוע ביחד.

אפרת רייטן: רגע, תסיימי בבקשה.

מירה סלומון: אם יורשה לי, כיוון שאנחנו בזום ואני מתקשה להבין את מה שאומר מנכ"ל המוסד לביטוח לאומי.

מירה סלומון: אנחנו על המדוכה יושבים עם אנשי המוסד לביטוח לאומי גם בנושא הזה וגם בנושא של מידעים אחרים שאנחנו רוצים ומבקשים ומעוניינים לקבל מהמוסד לביטוח לאומי כבר שנים.

מירה סלומון: לא שנה, שנים אנחנו יושבים עם המוסד לביטוח לאומי בצוותים.

מירה סלומון: עד העת האחרונה הוביל את הצוות מטעם המוסד לביטוח לאומי מר אלעד זכות, ששימש כראש המטה של מנכ"ל המוסד לביטוח לאומי.

מירה סלומון: לצערי, אנחנו לא מצליחים להגיע להבנות.

מירה סלומון: אנחנו מאוד שמחים על ההודעה של משרד הפנים שהוא מתכוון להיכנס לסוגיה הזאת.

מירה סלומון: אנחנו מאוד שמחים על ההודעה של מנכ"ל המוסד לביטוח לאומי שהוא מוכן גם לממן, לסבסד חלק מהעלויות לרשויות המקומיות הקטנות.

מירה סלומון: ואנחנו תקווה שבעתיד יהיו בשורות מצוינות גם בהמשך, מעבר למה שעולה כרגע.

אפרת רייטן: את חושבת שאפשר לקבוע לוח זמנים, כדי שלא רק נדבר כאן, אלא שבאמת יהיה פה פתרון לסוגיה הזאת?

מירה סלומון: מאחר ואנחנו יושבים על המדוכה כבר שנים ולא הצלחנו, אני לא יודעת מה לוח הזמנים.

אפרת רייטן: לא, אבל עכשיו יש פה התקדמות גדולה לדעתי שאת לא שמעת קודם לכן.

מירה סלומון: בדיוק גברתי.

אפרת רייטן: ואומר אנחנו מוכנים לשאת בעלות.

אפרת רייטן: זה game changer.

מירה סלומון: נכון, נכון גברתי.

מירה סלומון: ויש כאן באמת עת רצון.

מירה סלומון: ואני מציעה במקום שאנחנו נקבע לוחות זמנים לעצמנו, שגברתי תקבע דיון אצלה במושב הבא אולי ותתעדכן מה קורה במסגרת הפיקוח הפרלמנטרי שהיא עושה על עבודות הממשלה.

מירה סלומון: ויכול להיות שבאמת עת הרצון הזאת תניב סוף סוף תוצאות טובות.

אפרת רייטן: מאה אחוז.

אפרת רייטן: אז אולי זה באמת מה שנעשה.

ינון אזולאי: יש לי שאלה.

ינון אזולאי: מירה, שלום, זה חבר הכנסת ינון אזולאי.

מירה סלומון: כן, שלום חבר הכנסת אזולאי, אני מזהה.

ינון אזולאי: אני רק רוצה לשאול.

ינון אזולאי: אני מבין שיכול להיות שיש בעיות עם התוכנה.

ינון אזולאי: אבל את יודעת איפה מפריע לי?

ינון אזולאי: ישבנו בדיונים, ישבתי בעבר בדיונים בוועדת הפנים ואנחנו יודעים כשרוצים לגבות מאזרח התוכנות פתאום העלות שלהן היא מינימלית ויש חברות בת והכל אפשר לעשות.

ינון אזולאי: אני אומר למה כשאנחנו מגיעים למצב כזה, כשרוצים דווקא לייעל את השירות ולתת לאותו אזרח ותיק, ואנחנו אגב, רצינו גם פה רק זה לא יצלח ובטח יושבת הראש תדבר על זה.

ינון אזולאי: וגם אנחנו נעשה את הכל על מנת שגם הנכים יזכו להנחה שהיא תהיה אוטומטית ולא יצטרכו, כי הרגל שלו לא צמחה וגם לא היד, מאז שנקטעה לו.

ינון אזולאי: אני אומר, למה דווקא במקומות האלה שזה ההזדמנות שלכם להראות לתושב כשלטון מקומי אנחנו איתך, למה באים מסתכלים בחור של הגרוש ואומרים תשמע, התוכנה של הפעם הראשונה או של הפעם השנייה או של הפעם השלישית.

ינון אזולאי: אני הולך במה שאת אומרת שגם הפעם הראשונה עולה כסף.

ינון אזולאי: אבל זה לא אמור בכלל להיות על השולחן כשבאים להיטיב לאזרח.

ינון אזולאי: כי זה דבר מינימלי, מגיע לו את זה בזכות ולא בחסד.

ינון אזולאי: וכמו שאוכפים בגבייה של הארנונה וכמו שאוכפים בגבייה של החניות זה צריך להיות גם במקום זה, בלי ויכוחים.

ינון אזולאי: אלא לבוא ולהגיד אתם לא עושים לנו טובה, אנחנו סך הכל נותנים לכם את הזכויות שלכם.

אפרת רייטן: אז לפני שאת מתייחסת, חבר הכנסת רוטמן?

שמחה רוטמן: אני אשאל אפילו ברמה הפרקטית.

שמחה רוטמן: אם יש רשות מקומית היום, במדינת ישראל שנת 2022, שלא יכולה בלחיצת כפתור להוציא פלט עם שלושה נתונים: שם, תעודת זהות וגיל.

שמחה רוטמן: זה בסופו של דבר מה אתם צריכים.

שמחה רוטמן: כמה אנשים עם מספר תעודת זהות גרים אצלכם ברשות.

שמחה רוטמן: ואתם מעבירים דבר כזה, משווים אותו באמת לא יודע, אולי צריך לשלוח איזה שהוא סטודנט שיתנדב לעשות את זה.

שמחה רוטמן: זה פעולה שלוקחת, לא צריך מערכת להתממשק בכלל.

שמחה רוטמן: שישווה את זה, ישלח את הרשימה הזאת לביטוח הלאומי והם יגידו אחת, שתיים, שלוש, ארבע, חמש ברשימה מקבלים הבטחת הכנסה.

שמחה רוטמן: זה באמת לא נראה לי דורש התממשקות מורכבת במיוחד.

אפרת רייטן: כן בבקשה.

מירה סלומון: אז אני אתחיל קודם כל מהסוף.

מירה סלומון: ההתממשקות היא הפוכה.

מירה סלומון: לא המוסד לביטוח לאומי בודק עבורנו את הזכאות, אלא שולח אלינו את מקבלי הבטחת ההכנסה לפי שם, גיל, מספר זהות.

אפרת רייטן: הנה, אבל הציע חבר הכנסת רוטמן לחשוב מחוץ לקופסה.

אפרת רייטן: לחשוב הפוך.

מירה סלומון: לא, זה בהחלט מסוג הדברים שאפשר ונכון לדבר עליהם.

מירה סלומון: אני לא חושבת שבלו"ז שנקבע כדי להביא את הבשורה עכשיו זה משהו שאפשר היה לשקול אותו.

אפרת רייטן: בסדר, אבל עולים כאן הרבה מאוד רעיונות מצוינים, בשולחן הסמי עגול הזה שאנחנו עושים כאן, אני חושבת שאתם אומרים שישבתם על המדוכה הרבה מאוד שנים.

אפרת רייטן: פשוט לא באתם אלינו.

אפרת רייטן: הייתם צריכים לבוא והיינו פותרים את כל הבעיות בשנייה.

מירה סלומון: נכון, זה נראה כך.

מירה סלומון: בהתייחס למה שאמר חבר הכנסת אזולאי, אני חייבת לומר כמה משפטים.

מירה סלומון: אחד, המבחן שבחוק האזרחים הוותיקים לגבי מבחני הכנסה, וזה כבר אמר בית המשפט העליון, הוא שונה ממבחן הבטחת ההכנסה שקבוע בכללים של המוסד לביטוח לאומי לקבלת הבטחת הכנסה.

מירה סלומון: את זה כבר אמר בית המשפט העליון.

מירה סלומון: אנחנו לא מנסים חלילה להעמיס, להקשות, לייצר בעיות.

מירה סלומון: להיפך, אנחנו מנסים להקל עליהם.

מירה סלומון: והאמירות האלה של הרשויות המקומיות שכשהן יכולות אז הן גובות וכשהן יכולות אז הן מקשות, הן אמירות שהן לא מתכתבות עם המציאות.

מירה סלומון: אפשר לראות דווקא רוב הרשויות המקומיות, בטח הגדולות - - -

ינון אזולאי: לא, אמרתי למה אתם לא מתעלים את המצב?

ינון אזולאי: אמרתי ההיפך, בואו תייעלו את המצב.

מירה סלומון: אם אני אוכל רק להשלים את המשפט.

מירה סלומון: בטח רשויות מקומיות שיש בהן ציפוף אוכלוסייה רואים כן התממשקות, רואים כן הגשמה של התפיסה של מימוש זכויות.

מירה סלומון: יש רשויות קטנות, שכוח האדם בהן הוא דליל, שהיכולות שלהן מדולדלות וצריך לתת גם להן מענה.

מירה סלומון: ולכן, באמת אנחנו מברכים על הכוונות הטובות ואנחנו מקווים שבדיון הבא שיושבת ראש הוועדה, יתכן במושב הבא, כבר יהיו לנו בשורות.

מירה סלומון: לא סתם אמירות, אלא בשורות.

אפרת רייטן: תודה רבה.

אפרת רייטן: ואנחנו בהחלט זאת אנחנו נעשה.

אפרת רייטן: כפי שראיתם, לא הרפינו מכם בשבוע וחצי האחרונים.

אפרת רייטן: עד שהצלחנו להגיע למתווה שהוא בעיניי הנכון ביותר במסגרת הנסיבות האלה.

אפרת רייטן: אבל כמובן השאיפה היא להמשיך ולפתור את החסמים האלה, כדי שאפשר יהיה כמו שאמר בצדק המנכ"ל לביטוח לאומי, המידעים, כל ה-data, כל נמצא, הכל קיים, אנחנו גם מעבירים את הדברים, מעבירים את הנתונים.

אפרת רייטן: זה רק עניין של עכשיו לסגור את כל הקצוות האלה ולמצוא את הפתרונות.

אפרת רייטן: ועלו פה כבר כמה ואין לי ספק שאפשר לעשות כברת דרך נוספת.

אפרת רייטן: אני רוצה רגע להגיד לכם משהו.

אפרת רייטן: בראש אני חיפשתי את הנתונים.

אפרת רייטן: רציתי לדעת כמה אנשים מקבלים השלמת הכנסה, הבטחת הכנסה וכמה מתוכם ממצים את הזכויות.

אפרת רייטן: ולא קיבלתי את הנתונים האלה.

אפרת רייטן: וזה נתון מאוד חשוב.

אפרת רייטן: אני חושבת שהוא נתון בסיס כדי בכלל להבין איפה הבעיות.

אפרת רייטן: ובכל זאת, מדיונים אחרים שעשיתי כאן למדתי שהמיצוי הוא נמוך.

אפרת רייטן: ואז אמרתי אוקיי, אז עכשיו אנחנו מנטרלים את ה-להגיש בקשה מידי שנה.

אפרת רייטן: ניטרלנו כאן חסם מאוד מאוד גדול וכך אנחנו ממצאים כאן הרבה מאוד זכויות.

אפרת רייטן: ועדיין, גם אחרי שהסרנו את זה, אין לי ספק שברשת זאת של מימוש הזכויות, יש כאן עשרות אלפי אנשים, אולי אפילו יותר, שלא מודעים, שלא יכולים.

אפרת רייטן: לא יודעת, אולי מכל מיני סיבות כאלה ואחרות, לא נכנסים לרשת של מיצוי הזכויות.

אפרת רייטן: ולא מגיע להם.

אפרת רייטן: לא מגיע להם.

אפרת רייטן: הם אנשים מבוגרים, הם האנשים העניים, בואו נקרא לזה הבטחת הכנסה, השלמת הכנסה - זה מילים מכובסות ונורא יפות לאנשים עניים שם צריכים להיתמך על ידי המדינה ולקבל 3,700 שקלים בחודש ולחיות מזה, כשאנחנו כולנו מדברים על יוקר המחייה.

אפרת רייטן: ולכן כשכבר המדינה מחליטה להיטיב איתם ולהגיד באמת הם צריכים פה הנחות רציניות או פטור מלא מארנונה, אנחנו כבר עושים את הצעד המבורך אבל לא מאפשרים להם לעשות את זה.

אפרת רייטן: ואנחנו יודעים את זה והמשרד לשוויון חברתי בטח יודע טוב ממני את הנתונים העגומים.

אפרת רייטן: על אף שאני יודעת שאתם עושים מאמצים בלהרים טלפונים אחד אחד לאנשים, כדי שימצו את הזכויות.

אפרת רייטן: הלוואי שאפשר היה באמת לעשות יותר מזה.

אפרת רייטן: שיהיו מתנדבים שילכו לבתים של האנשים ויסייעו להם, גם על זה שמענו.

אפרת רייטן: אבל אני חושבת שיש לנו כאן את האפשרות ואת המפתח.

אפרת רייטן: והנה, היום הוא כבר ממש על השולחן.

אפרת רייטן: איך לעשות את זה.

אפרת רייטן: עכשיו זו לחיצת הכפתור שלנו.

אפרת רייטן: ואני חושבת שאנחנו נחטא לתפקידנו אם אנחנו במושב הבא, כמו שאמרת נכון, ועד אז תשבו ביניכם ותראו איך פותרים את זה.

אפרת רייטן: יש פה משולש שווה צלעות.

אפרת רייטן: גם של הפנים, גם של המרכז לשלטון מקומי, גם של המוסד לביטוח לאומי.

אפרת רייטן: יש לכם את הפתרון, אני בטוחה בזה.

אפרת רייטן: אז בהצלחה לכם.

אפרת רייטן: ואנחנו נשמע מכם במושב הבא, במושב הקיץ אנחנו נקבע לזה דיון המשך.

אפרת רייטן: תעדכנו אותנו איפה עומדים הדברים.

אפרת רייטן: ואם צריכה עוד פעם התערבות מצד יושבת ראש הוועדה או חבר הכנסת אזולאי, אנחנו בהחלט מתנדבים גם לסייע כדי לקדם את זה.

אפרת רייטן: וגם יש לנו את חבר הכנסת וד"ר טיבי, אז בכלל אנחנו מסודרים.

אפרת רייטן: טוב, אז ברשותכם, בואו נקריא את הנוסח להצבעה.

ענת מימון: הצעת חוק האזרחים הוותיקים (תיקון מס' 16), התשפ"ב-2022.

ענת מימון: תיקון סעיף 9.

ענת מימון: על אף הוראות סעיף קטן (ג)(5)",

ענת מימון: ניתנה לאזרח ותיק הנחה בתשלומי ארנונה לפי סעיפים קטנים (א) עד (ג) (בסעיף הזה - הנחה בארנונה), תמשיך להינתן לו הנחה בארנונה לגבי אותה דירה המשמשת למגוריו באופן אוטומטי, בלא שיידרש להגיש לרשות המקומית שבתחומה נמצאת אותה דירה (בסעיף זה - הרשות המקומית), בקשה או הצהרה נוספת לפי סעיף קטן (ג)(5) (בסעיף הזה - חידוש הנחה אוטומטי).

ענת מימון: חידוש ההנחה אוטומטי יימשך עד תום שלוש השנים הקלנדריות שלאחר השנה שבמהלכה ניתנה לו הנחה בארנונה (בסעיף קטן זה - תקופת החידוש האוטומטי).

ענת מימון: אזרח ותיק שניתן לו חידוש הנחה אוטומטי לפי הוראות סעיף קטן (ד), יחולו לגביו הוראות אלה:

ענת מימון: נודע לרשות המקומית, שלא על פי דיווח כאמור בפסקה (1), כי חדל להתקיים לגבי תנאי מהתנאים למתן הנחה בארנונה, תודיע לו הרשות המקומית בכתב כי בכוונתה לבטל את מתן ההנחה בארנונה ותפרט את הנימוק לביטול ההנחה.

ענת מימון: וכן תציין כי הוא רשאי להגיב על כך בכתב בתוך 30 ימים מיום קבלת ההודעה.

ענת מימון: התקבלה תגובת האזרח הוותיק כאמור שחלף המועד למתן תגובה כאמור ולא התקבלה תגובתו, תודיע לו הרשות המקומית בכתב אם תבוטל לו ההנחה בארנונה.

ענת מימון: תחילה ותחולה.

ענת מימון: התחילה בעצם היא מיידית של החוק הזה.

ענת מימון: אני לא בטוחה שיש צורך בסעיף תחילה ותחולה.

ענת מימון: הכוונה היא באמת כל אזרח שזכאי כבר היום להנחה זה יחול.

אפרת רייטן: זה מה שרציתי לשאול אותך.

אפרת רייטן: זאת אומרת, מי שהיום כבר מלאו לו 70 שנה?

ענת מימון: לא, אז הוא נכנס לאוטומטי למעשה.

אפרת רייטן: הוא נכנס לאוטומט.

ענת מימון: על סמך הבקשה שהוא הגיש.

אפרת רייטן: הוא לא יצטרך להגיש עכשיו הודעה חדשה?

ענת מימון: זאת הכוונה.

אפרת רייטן: אני רק רוצה לוודא.

רעות פרקש צימרינג: מבירור שעשינו עם מרכז שלטון מקומי אז כן הם צריכים איזה זמן התארגנות במערכות.

אפרת רייטן: אבל אין כרגע תשלומי ארנונה.

אפרת רייטן: או שמה?

רעות פרקש צימרינג: לא, בעצם הפעם הבאה, אני יודעת שיש רשויות שמוציאות ברבעון האחרון.

ינון אזולאי: לא, השאלה, יש כאלה שמגישים על 2022 עדיין.

ינון אזולאי: כי זה רק התחיל.

ינון אזולאי: אז הם נמצאים בתוך זה.

רעות פרקש צימרינג: יש כבר אזרחים ותיקים שכבר הגישו בעצם לשנה הנוכחית ויש כאלה שאולי עדיין יחכו להגיש.

רעות פרקש צימרינג: מבירור עם מרכז שלטון מקומי, אולי ניתן להם להסביר את יכולת העדכון שלהם של המערכות.

רעות פרקש צימרינג: הבנו שכן יידרשו להם מספר חודשים.

רעות פרקש צימרינג: הם הציעו שאולי זה יהיה רק לשנת הכספים הבאה.

ינון אזולאי: לא, זה לא אמור להיות ככה.

אפרת רייטן: וואו, זה עוד שנה.

ינון אזולאי: לא, ניתן להם מעכשיו.

ינון אזולאי: אני לא מבין איפה הבעיה.

רעות פרקש צימרינג: אני מציעה לתת להם לדבר.

אפרת רייטן: אז בואו נחזור אליה, אל מירה.

אפרת רייטן: בבקשה.

מירה סלומון: האמת גברתי שמנהל מערכות המידע שלנו, צחי שלום, שנמצא בזום, הוא מבקש להסביר את הסיבה להיערכות ואת לוח הזמנים שבשלו ביקשנו דחייה של מועד התחילה לתחילת השנה הבאה.

אפרת רייטן: ל-2023?

מירה סלומון: אז אם אפשר יהיה לתת לו את רשות הדיבור, כדי שהוא יסביר את הלו"ז.

אפרת רייטן: לשנת 2023?

מירה סלומון: ל-1 בינואר 2023 מבוקש לעשות את זה.

מירה סלומון: זאת אומרת שמה שכבר הוגשו לגביו הנחות, אני מזכירה לגברתי רק לפני שצחי עולה לרשות דיבור.

מירה סלומון: אני מזכירה לגברתי שההנחות מארנונה מוטלות אחת לשנה בתחילת השנה בעצם נערכת השומה.

מירה סלומון: ואז נשלחות הודעות חיוב דו חודשיות.

מירה סלומון: ולכן זה חלק מהמורכבות שבגינה אנחנו מבקשים שהמועד של התיקון יחל ב-1 בינואר.

אפרת רייטן: אבל אתם לא יכולים לקבל עכשיו מי שמלאו לו 70?

רעות פרקש צימרינג: ההנחה היא אותה הנחה.

רעות פרקש צימרינג: כלומר, אין פה זכאות שונה.

אפרת רייטן: אין פה איזה שהוא שינוי.

אפרת רייטן: אני לא יכולה לפגוע בזכותם של האנשים ולדחות אותה לעוד שנה.

מירה סלומון: אני שוב מסבירה שהנושא הוא נושא תפעולי וזו בדיוק הסיבה שביקשתי שמנהל מערכות המידע יסביר את זה.

מירה סלומון: הסוגיה היא לא סוגיה משפטית, מכיוון שההנחה זכאי לה, הוא זכאי לה ברגע שהוא מגיש את הבקשה.

מירה סלומון: העניין הוא עניין תפעולי.

מירה סלומון: אז אם יורשה לנו.

אפרת רייטן: אבל אני לא חושבת שהעניין התפעולי הוא משהו שאנחנו יכולים, את יודעת, לבוא ולהגיד עכשיו אוקיי, בגלל העניין התפעולי אנחנו דוחים את הזכויות לעוד שנה.

אפרת רייטן: מירה, תקני אותי.

מירה סלומון: אני מזכירה לגברתי שהזכות לא משתנה.

אפרת רייטן: נכון.

ינון אזולאי: דווקא בגלל זה.

מירה סלומון: הזכות בגין הגשת הנחה מארנונה היא קיימת.

אפרת רייטן: נכון.

מירה סלומון: והשאלה האם הגשת הבקשה הראשונה שתוגש השנה עכשיו, מעכשיו היא תהפוך להיות אוטומטית או אם הגשת הבקשה הראשונה שמה-1 בינואר 2023 תהפוך להיות אוטומטית.

מירה סלומון: זו בעצם השאלה שכרגע עומדת על הפרק.

אפרת רייטן: אז היות שקבענו כאן בלשון החוק, קבענו שמי שמלאו לו 70 הוא כבר זכאי לפטור הזה האוטומטי, אני לא יכולה לראות פה איך אנחנו דוחים את זה עכשיו בשנה.

אפרת רייטן: זה פשוט נראה לי שערורייה.

ינון אזולאי: זה גם להבדיל בין 67 ל-70, כי 67 אוטומטית אתה מקבל את זה עכשיו.

אפרת רייטן: כן, יש פה, מאיר?

מירה סלומון: אז אני שוב אומרת, אם יורשה למנהל מערכות המידע שלנו להסביר את זה.

מירה סלומון: אז הוועדה תוכל להשתכנע או שלא להשתכנע.

אפרת רייטן: לא, ניסינו לעבור אליו, אבל הוא לא מגיב.

מירה סלומון: הוא כאן, הוא איתנו.

מירה סלומון: הוא גם כתב לי שהוא זמין.

אפרת רייטן: לא, הנה, אנשי הזום אומרים לי שלא.

אפרת רייטן: אבל בנתיים מאיר שפיגלר רוצה לומר משהו.

מאיר שפיגלר: שלושה דברים: אני חוזר ואומר שהסיפור כאן הוא לא טכנולוגי.

מאיר שפיגלר: אנחנו כבר נמצאים בעידן אחר.

מאיר שפיגלר: הסיפור כאן הוא כלכלי.

מאיר שפיגלר: אם הרשויות היו מקבלות את הגריעה מהארנונות שלהן למשל ממקור אחר לא הייתה שום בעיה.

מאיר שפיגלר: הכל היה נפתר כאילו ואין בכלל מדוכה שנמצאת על שולחן הוועדה.

מאיר שפיגלר: הנה, אני אומר את זה עוד פעם ועוד פעם.

מאיר שפיגלר: ומעבר לזה, ממה נפשך?

מאיר שפיגלר: הרי אם גם אליבא למה שהם אומרים, ואגב, אני מבין אותם לעניין הגירעון שייווצר להם בתקציב, בייחוד לגבי הרשויות החלשות.

מאיר שפיגלר: אני לא חושב שהדבר הזה הוא פעוט ערך.

מאיר שפיגלר: אני רק מדבר עכשיו על התושבים, שהם זכאים.

מאיר שפיגלר: הרי מה יקרה?

מאיר שפיגלר: נניח בצורה תיאורטית כל התושבים יודעים שהם צריכים ללכת ולעשות מעשה ולהגיש בקשה.

מאיר שפיגלר: אז היו נותנים לכולם.

מאיר שפיגלר: אז מה אנחנו רוצים לעשות ואת מובילה את זה?

מאיר שפיגלר: לגרום לכך שלא להטריח אותם ולא לטרטר אותם ולא להעיק עליהם ולא להכביד עליהם, אלא לתת להם את מה שמגיע להם.

מאיר שפיגלר: הם לא יודעים את זה הרי.

מאיר שפיגלר: אנחנו יודעים שהם לא יודעים את זה, אין מיצוי זכויות אמיתי.

מאיר שפיגלר: דווקא, אני חוזר ואומר, אלה שלא יודעים הם אלה שהכי זקוקים לזה.

אפרת רייטן: ברור.

מאיר שפיגלר: זה הסיפור האמיתי.

מאיר שפיגלר: ולא טכנולוגיה ודבר אחר.

אפרת רייטן: אני לא חושבת, מירה, שזה רלוונטי, גם אם נשמע ממנו.

אפרת רייטן: אני לא יודעת, זה פשוט נשמע לי לא הגיוני ולא קביל פה, לבוא ולהגיד שמבחינה טכנולוגית.

אפרת רייטן: אלא אם כן אנשי הטכנולוגיה שלכם ילכו בית בית ודלת דלת, ויעשו את מה שהם היו צריכים לעשות טכנולוגית, שיעשו את זה פיזית.

אפרת רייטן: אבל זה לא מתקבל על הדעת, את מבינה?

מירה סלומון: אני מבינה את מה שאומרת הוועדה.

מירה סלומון: אני מבקשת להתייחס למה שאמר מנכ"ל המוסד לביטוח לאומי.

מירה סלומון: בכל הכבוד, עד עכשיו הגישו מידי שנה ועכשיו יש כאן איזה שהוא תיקון שהוא מאוד חשוב והוא מאוד משנה ומשתנה.

מירה סלומון: וזה בסדר גמור בכל הכבוד, שגם תיקון כזה יתחיל החל מה-1 בינואר 2023.

מירה סלומון: כמובן כפי שהוועדה תחליט.

מירה סלומון: אבל האמירות האלה כאילו עושים פה איזה שהוא כאילו פגענו בציפור הנפש.

מירה סלומון: עד עכשיו הדרישה הייתה להגיש בקשה מידי שנה.

מירה סלומון: השינוי הוא שינוי חשוב ומשמעותי.

מירה סלומון: אבל בואו לא נזעק חמאס.

אפרת רייטן: טוב, מירה, בסדר.

מאיר שפיגלר: עד לאחרונה, לפני כמה שנים, יולדת הייתה צריכה לדווח שהיא ילדה, למרות המידע שיש במשרד הפנים.

מאיר שפיגלר: מה לעשות?

מאיר שפיגלר: יש כאלה שנמצאים בשנה מסוימת ואנחנו בשנת המאה ה-20, ב-2021 או 2018 והיום על בסיס ממשק שאנחנו מקבלים ממשרד הפנים מיד נותנים דמי לידה וגם קצבת ילדים.

אפרת רייטן: נכון.

מירה סלומון: זה שינויים אדוני, מנכ"ל המוסד לביטוח לאומי, הם דברים שלוקחים זמן.

מירה סלומון: ולצערי - - -

אפרת רייטן: אבל בואי, אני אגיד לך משהו אחר.

ינון אזולאי: אני רק אתן לכם, סתם שתדעו דוגמה.

אפרת רייטן: עזבו, אני חושבת שהוויכוח הזה הוא מיותר, בגלל שהוא בכלל, לא גם יש בקשה שמוגשת.

אפרת רייטן: אבל מעבר לזה, העניין זה לא עלה לפנינו.

אפרת רייטן: אף אחד לא ביקש ממני לדחות את זה בשנה.

אפרת רייטן: ואני לא רואה טעם.

ינון אזולאי: יש לי רק איזה הערה, משהו פה בתוך זה.

ינון אזולאי: לגבי אזרח ותיק, ברגע ששלחו לו על שינוי, שלחו לו, העירייה, אנחנו רוצים ממנו 30 יום.

ינון אזולאי: השאלה אם ה-30 יום זה לא טווח קצר לאזרח ותיק להגיש?

ינון אזולאי: בכל זאת, מדובר פה על אזרח ותיק.

ינון אזולאי: השאלה אם לא כדאי לתת לו?

אפרת רייטן: שמשרד הפנים או המשפטים, או מישהו, אתם מאשרים לנו להפוך את זה ל-60?

רעות פרקש צימרינג: 30 זה זמן יחסית - - -

ינון אזולאי: לא, אבל אני אגיד לך, מדובר על אזרח ותיק.

ינון אזולאי: את יודעת שהדואר, אנחנו לא צריכים להגיד.

אפרת רייטן: יש לכם התנגדות שזה יהיה 60?

אפרת רייטן: מה זה חשוב?

אפרת רייטן: בואו, זה לא כזה קריטי, בואו נהפוך את זה ל-60.

ענת מימון: רגע.

ענת מימון: ורק עוד שאלה, בהמשך למה שהיה בישיבה הקודמת.

ענת מימון: דובר שהצהרה לפי (ג)(5) זה לא הצהרה בפני עורך דין, למרות שהמונח המשפטי בחוק של הצהרה הוא כן לפי מה שאני בדקתי בפני עורך דין.

ענת מימון: ואנחנו לא רוצים שהוא יצטרך כל שלוש שנים להצהיר בפני עורך דין.

ענת מימון: אז רק להבהיר לפרוטוקול שהכוונה היא בהצהרה שהוא עצמו חותם וזה די בזה.

אפרת רייטן: היום כשאתם מקבלים את ההצהרות האלה, הן צריכות להיות בפני עורך דין?

ענת מימון: אמרתם בישיבה הקודמת שלא.

ענת מימון: כי אם כן, נשנה את המונח "הצהרה" אולי.

מאיר שפיגלר: הודעה.

אפרת רייטן: אוקיי.

ענת מימון: אבל בואו נשאל את מרכז השלטון המקומי מה הם עושים היום.

אפרת רייטן: אז תעלי בבקשה את מירה בחזרה.

אפרת רייטן: מירה?

מירה סלומון: אני נמצאת אתכם.

מירה סלומון: אני פשוט ממתינה.

אפרת רייטן: לא, שמעת אבל את השאלה?

מירה סלומון: בוודאי גברתי, אני אתכם כל הזמן.

מירה סלומון: יש שונות בין הרשויות המקומיות בשאלה שאיך התייחסו למונח "הצהרה".

אפרת רייטן: ואם אנחנו רוצים לאחד את זה עכשיו?

מירה סלומון: יש כאלו שדרשו תצהיר ויש כאלו שדרשו הצהרה חתומה.

אפרת רייטן: אז בואו נאחד את זה עכשיו.

אפרת רייטן: אני חושבת שאין טעם שבכל מקום יהיה את הכללים ונקשה על אנשים.

אפרת רייטן: גם ככה זה בלגן וגם ללכת לעורך דין זה כסף.

אפרת רייטן: אז אם קיימת כבר האופציה הזאת, אז בואי נחיל את זה על כולם.

מירה סלומון: אני אומרת לגברתי, יש רשויות שלא דרשו הצהרה חתומה מאומתת.

מירה סלומון: דרשו הצהרה חתומה בלבד, לא מאומתת.

אפרת רייטן: מאה אחוז.

אפרת רייטן: בסדר גמור מירה.

ענת מימון: אז אני אומרת, גם בפסקה (5) צריך לשנות "או על פי הודעה בכתב של המבקש" וגם בחוק שלנו, אם זה בסדר מבחינת הוועדה.

אפרת רייטן: מבחינת הוועדה כן.

מאיר שפיגלר: אני עדיין אומר, אני חוזר ואומר, אני מתנצל יושבת ראש הוועדה.

מאיר שפיגלר: ברגע שמבקשים בקשה אנחנו נשארים בתקופתו של לואי ה-14 ולא במאה ה-21.

אפרת רייטן: אבל דיברנו על זה, מאיר.

אפרת רייטן: לפי הנוסח המתוקן שהוא שונה מהנוסח שהגיע אלינו בפעם הקודמת, אתה זוכר את זה היטב.

אפרת רייטן: מדובר כאן על פעם אחת של הצהרה ובזה זה נגמר.

מאיר שפיגלר: לא יגישו בפעם הראשונה - - -

אפרת רייטן: ואנחנו מדברים רק על האנשים שהם מקבלים השלמת הכנסה.

אפרת רייטן: ואני חושבת שנכון לעכשיו, ונוכח זה שעוד לא הגענו כאן לאיזה שהן הסכמות אחרות, אני רוצה לאשר את הנוסח הזה.

אפרת רייטן: וקבענו שבמושב הקיץ אנחנו נדון בזה ונמצא לזה את הפתרון, כדי שגם את זה לא נצטרך.

אחמד טיבי: אולי מערכת שהיא אנלוגית תעבור לדיגיטלי?

אחמד טיבי: כי לפי התיאור פה זה שבעת מדורי גיהנום לאזרח ותיק.

מאיר שפיגלר: כואב לי על אלו שלא יקבלו, מה לעשות?

אפרת רייטן: כולנו.

אפרת רייטן: אבל אני חושבת שעשינו כאן

אפרת רייטן: שינוי כבר מהותי ובסדר, אני חושבת שאפשר להתקדם.

אפרת רייטן: רק העניין של הגיל.

ענת מימון: אז אני חוזרת שוב, אני מציעה שכבר היום בנוסח בפסקה 9(ג)(5) כתוב שההנחה תינתן על פי בקשה בכתב או על פי הודעה בכתב של המבקש כי מתקיימים התנאים.

ענת מימון: כי לפי בדיקה שאני עשיתי, ברגע שיש בחקיקה "הצהרה" זה כן מאפשר לדרוש הצהרה בפני עורך דין שעולה כסף.

ענת מימון: ואני לא חושבת שזו הכוונה לטרטר את האזרח הוותיק שממילא זה, גם לקבל הצהרה בפני עורך דין.

ענת מימון: ואותו דבר גם בהצעת החוק עצמה בסעיף קטן (ב) שיימשך החידוש גם על סמך הודעה של אותו אזרח ותיק.

ענת מימון: אם זה בסדר השינוי הזה.

רעות פרקש צימרינג: יש הנחות בארנונה שכן דורשים הצהרה.

ענת מימון: לא, אני מדברת על זה.

ענת מימון: ספציפית על זאת של ה-30% ו-100%.

רעות פרקש צימרינג: אני לא בטוחה שיש מה לעשות את ההבחנות.

ענת מימון: אבל זה סעיף שמדבר רק על ההנחה בחוק האזרחים הוותיקים.

אורית בקר: אגב, גם בתוך (ג)(5) הרי יש שונות בין הודעה להצהרה.

אפרת רייטן: מה יש שם?

ענת מימון: כתוב שההנחה תינתן על פי הנחה בכתב חתומה בידי המבקש שכוללת את כל הפרטים.

ענת מימון: או על פי הצהרה בכתב של המבקש כי מתקיימים לגביו התנאים המפורטים.

אפרת רייטן: "או", אם יש "או" אז הוא יכול או בכתב בלי עורך דין או בכתב עם עורך דין.

ענת מימון: לא, אבל החידוד שלנו כתבנו שהוא לא צריך להגיש בקשה, אלא רק הצהרה.

אפרת רייטן: אבל תסתכלי, אבל כתוב לך שם גם הודעה.

ענת מימון: אבל בקשה זה להגיש מחדש את כל הטפסים.

ינון אזולאי: זה משהו אחר.

ינון אזולאי: אגב, פעם שעברה הם אמרו פה במפורש אז מה הבעיה להשאיר את זה הודעה?

ענת מימון: נאמר במפורש שזה לא.

אפרת רייטן: בואו נאחד את זה.

אפרת רייטן: אם זה נאמר גם בפעם הקודמת, אז בואו נלך עם אותו קו ולא נשנה.

ינון אזולאי: ואת ה-60 יום.

ענת מימון: ורק אני מסבירה, אז קבענו 60 ימים לתשובה של האזרח וכנ"ל גם פסקה (1) בהתאם, הוא צריך לעדכן בתוך 60 ימים מהמועד שיש שינוי, אם הוא ביוזמתו פונה.

ענת מימון: פשוט לאחד את הזמנים.

אפרת רייטן: במקום 45.

אפרת רייטן: 60 ו-60.

ענת מימון: אני אומרת, בפסקה (1) יש לנו גם את ה-45 ימים שהוא צריך לעדכן אם חדל להתקיים תנאי.

ענת מימון: אז התבקשנו לאחד את זה גם ל-60 ימים, לתת לו יותר שהות להודיע אם השתנה.

רעות פרקש צימרינג: אז אולי פשוט נעשה את שניהם 45 ימים.

ענת מימון: זה לא אני קובעת.

ינון אזולאי: אנחנו רוצים להקל.

רעות פרקש צימרינג: אז הקלת.

אפרת רייטן: הקלנו, 60 ימים.

אפרת רייטן: נראה לי שזה מיותר לריב על 15 ימים.

ענת מימון: לגבי התחילה והתחולה, אז אנחנו פשוט נוריד את הסעיף כך שהתחילה של החוק תהיה מיידית ותהיה תחולה אקטיבית על כל מי שזכאי.

אפרת רייטן: ערב תחילתו של חוק זה.

אפרת רייטן: נכון.

אפרת רייטן: טוב, זה הנוסח המוסכם שאליו אנחנו הגענו.

אפרת רייטן: אני שמחה להצביע עליו.

אפרת רייטן: מי בעדו?

ינון אזולאי: אני לא יכול להצביע.

אפרת רייטן: חבר הכנסת טיבי.

אחמד טיבי: אני היחידי שיכול להצביע.

ינון אזולאי: אם יש אחד המקומות שאני מצטער שאנחנו לא חברים, זה בדבר הזה.

ינון אזולאי: תדע לך.

אפרת רייטן: אתה יכול להפיל את החוק.

אחמד טיבי: שמת לב שיכולתי להפיל את זה.

ינון אזולאי: אתה יודע מה?

ינון אזולאי: בוא נראה אותך מסתכל על האזרח כשאתה מפיל את זה.

אחמד טיבי: החוק היה נופל.

אחמד טיבי: יאיר לפיד, אתה שם לב?

אחמד טיבי: אבל גם סמי.

אפרת רייטן: נכון, שניים בעד.

אפרת רייטן: החוק עבר.

אפרת רייטן: אין מתנגדים ואין נמנעים.

אפרת רייטן: בעד – 2

אפרת רייטן: נמנעים – 0

אפרת רייטן: קיבלנו רשות דיבור.

אחמד טיבי: גם אנחנו לרשימה המשותפת, ברשותך, גברתי יושבת הראש.

אפרת רייטן: בבקשה.

ינון אזולאי: ביקשו, אני רוצה רק להודות, אפשר?

ינון אזולאי: לפני שאת מסכמת, יושבת הראש.

אפרת רייטן: אתה יודע שאני לא אוהבת את זה.

אפרת רייטן: עברנו על זה.

ינון אזולאי: לא, לא, רגע, רגע.

ינון אזולאי: שנייה, אני יכול לדבר רגע?

אפרת רייטן: כן.

ינון אזולאי: טוב, האמת זה חוק חשוב.

ינון אזולאי: וכמו שיושבת הראש אמרה שזה באמת מרגש.

ינון אזולאי: כי לעזור לאותם אזרחים ותיקים, שאני חושב שהזכות שאנחנו פה זה בזכותם.

ינון אזולאי: זכות הקיום שלנו זה בזכותם, שהם הביאו אותנו לפה ובעצם אנחנו מסתכלים עליהם כמורי הדרך שלנו.

ינון אזולאי: ולעשות עוד משהו שהיה צריך לעשות מזמן ולהקל.

ינון אזולאי: אני חושב שזה יום שהוא מרגש ובעזרת השם שזה גם יעבור בשנייה ובשלישית, כמובן במהרה במליאה.

ינון אזולאי: גברתי יושבת הראש, החוק נכנס בצורה אחת וכמו שאמרת, הוא לא ייצא אותו דבר כמו שהוא נכנס.

ינון אזולאי: אני שמח מאוד על המאבק שלך העיקש.

ינון אזולאי: אני הייתי שותף ותמיד עדכנת ותמיד שיתפת.

ינון אזולאי: באמת, בצורה כל כך שיתופית אמיתית.

ינון אזולאי: את יודעת, היה שותפות באמת בדבר הזה.

ינון אזולאי: ואני שמחתי לשבת פה בוועדה שאני לא חבר בה.

ינון אזולאי: היום אני יכול להגיד גם לצערי, אבל אני בוועדת הכספים, אז אני נשאר שם אז בסדר.

ינון אזולאי: אבל תודה רבה לך.

ינון אזולאי: תודה רבה לשרה מירב כהן, שהיא דחפה בכל הכוח כדי שזה יהיה.

אפרת רייטן: נכון, ממש צריך להגיד לה תודה.

ינון אזולאי: לשלטון המקומי, למשרד האוצר, משרד הפנים, הנציגים יוסי והגב' רעות.

ינון אזולאי: באמת, לכולם.

ינון אזולאי: כל מי שהיה פה.

ינון אזולאי: למנכ"ל לביטוח לאומי כמובן ולסמי אבו שחאדה, שגם היה שותף לזה.

אחמד טיבי: אני פה.

ינון אזולאי: רגע, יש גם אחרון חביב.

ינון אזולאי: תשאיר משהו, חביב להשאיר למישהו.

ינון אזולאי: כמובן השר מאיר כהן שעשה וכמובן עיצב את הוועדה שתמיד כל השנים אני אומר לך, אני יודע עוד מתקופה קודמת, תמיד יש פה אוזן קשבת.

ינון אזולאי: והעברתם כבר חוק אחד בוועדת העבודה והרווחה, בדיוק כשנכנסתי, חודשיים אחרי שנכנסתי.

ינון אזולאי: תודה רבה לכם ושנמשיך לעשות דברים טובים למען עם ישראל.

אפרת רייטן: כל הכבוד.

ינון אזולאי: אמרתי גם לסמי.

אפרת רייטן: כל הכבוד.

אפרת רייטן: ואני רק רוצה להגיד לך שמבחינתי השותפות הזאת זה דבר שהוא מובן מאליו.

אפרת רייטן: וכל פעם שאומרים לי תודה אני לא מבינה על מה.

אפרת רייטן: לי זה נראה דבר מובן מאליו.

ינון אזולאי: מסכים איתך.

אפרת רייטן: זה א' הייתה הצעת חוק שלך.

אפרת רייטן: ודחפת אותה ביחד עם השרה.

אפרת רייטן: ואתה עושה דברים שהם חשובים ולכן מבחינתי קיבלתי פה בעצם נטל להמשיך ולקדם את הדבר זה.

אפרת רייטן: ולכן זה מה שעשיתי.

ינון אזולאי: זכות, אנחנו שותפים בזכות.

אפרת רייטן: לא, זה היה, הרגשתי שאני חייבת, אתה מבין?

ינון אזולאי: כן, תודה רבה.

אפרת רייטן: בבקשה חבר הכנסת טיבי.

אחמד טיבי: תודה גברתי יושבת הראש.

אחמד טיבי: אני ממלא מקום של שני ח"כים, של אוסאמה סעדי, שהוא חבר הוועדה, שביקש ממני להגיע.

אחמד טיבי: וגם של סמי אבו שחאדה, חברי שהוא הצטרף והוא אחד היוזמים של הצעת החוק, שהיא הצעה חשובה.

אחמד טיבי: מדובר באזרחים ותיקים שנופלים לעיתים בין הכיסאות בבירוקרטיה האנלוגית המוגזמת שיש במשרדי הממשלה.

אחמד טיבי: אני מקווה שההערות שנאמרו על ידי מנכ"ל הביטוח הלאומי יילקחו בחשבון והשירות ישתפר.

אחמד טיבי: בהחלט מגיעה מילה טובה גם לשרה מירב כהן, גם לשר מאיר כהן, אגב, שעזר לנו לאחרונה גם לסיים את הנושא של בוגרי עבודה סוציאלית באוניברסיטת בית לחם ומקומות אחרים.

אחמד טיבי: מגיעה לו מילה טובה.

אחמד טיבי: מילה טובה לח"כ אחד היעילים יותר בכנסת, ינון אזולאי, שעושה עבודה מצוינת גם בוועדת הכספים ובשאר הוועדות.

אחמד טיבי: ותמיד תענוג להגיד תודה ליושב ראש ועדת העבודה הזאת, אני נהנה להגיע לדיונים שלך.

אחמד טיבי: תודה רבה.

אפרת רייטן: תודה רבה חבר הכנסת טיבי.

אחמד טיבי: והרבה תודה למאיר שפיגלר, למרות שהוא פה.

אפרת רייטן: ואני רוצה להזמין אותך, חבר הכנסת טיבי, השבוע אני מקיימת שני דיונים שנוגעים לחברה הערבית.

אפרת רייטן: גם מחר וגם ביום רביעי ואני מאוד אשמח שתיקח בהם חלק.

מאיר שפיגלר: גם לי מותר.

מאיר שפיגלר: אני לא חבר כנסת, אבל מותר לי להגיד תודה רבה.

מאיר שפיגלר: נושא חשוב מאוד.

מאיר שפיגלר: חלק בלתי נפרד מהמוטיבציה של כולנו לדאוג לכך שאנשים יקבלו את מלוא הזכויות שלהם על בסיס מיצוי זכויות ככלל ואלה שחלשים, בפרט.

אפרת רייטן: אתה צודק לחלוטין.

אפרת רייטן: ואני ממש מקווה שתצליח מאיר למצוא באמת את הפתרון המשותף הזה.

אפרת רייטן: לקחת באמת עוד את האקסטרה מייל הזה כדי לפתור כאן ולהכניס, כמו שאמרתי, לרשת הזו הסוציאלית עוד אנשים.

אפרת רייטן: תודה רבה לכולם, הישיבה נעולה.